**Projektas**

**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL LEIDIMO KLAIPĖDOS R. PRIEKULĖS IEVOS SIMONAITYTĖS GIMNAZIJAI IR KLAIPĖDOS RAJONO ŠVIETIMO CENTRUI ĮSIGYTI AUTOBUSUS**

2022 m. gegužės 26 d. Nr.   
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ (2018 m. gruodžio 19 d. Nr. 1332 redakcija) 5.2.1 papunkčiu, n u s p r e n d ž i a:

1. Leisti Klaipėdos r. Priekulės Ievos Simonaitytės gimnazijai įsigyti autobusą, kurio vertė neviršytų 120 000 (šimtą dvidešimt tūkstančių) eurų (su pridėtinės vertės mokesčiu).

2. Leisti Klaipėdos rajono švietimo centrui įsigyti autobusą, kurio vertė neviršytų 120 000 (šimtą dvidešimt tūkstančių) eurų (su pridėtinės vertės mokesčiu).

3. Įpareigoti Klaipėdos r. Priekulės Ievos Simonaitytės gimnazijos ir Klaipėdos rajono švietimo centro direktorius, skyrus lėšas autobusams įsigyti, pradėti viešųjų pirkimų procedūras.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA

Justas Ruškys

PARENGĖ

Algirdas Petravičius

SUDERINTA:

V. Jasas

A. Jansonienė

D. Kubilius

I. Gailiuvienė

R. Petrauskienė

A. Balnionienė

B. Markauskas

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2022-05-12**

**DĖL TARYBOS SPRENDIMO „DĖL LEIDIMO KLAIPĖDOS R. PRIEKULĖS IEVOS SIMONAITYTĖS GIMNAZIJAI IR KLAIPĖDOS RAJONO ŠVIETIMO CENTRUI ĮSIGYTI AUTOBUSUS“**  **PROJEKTO**

**1. Parengto sprendimo projekto tikslai, uždaviniai (ko sprendimo projektu norima pasiekti):**

Klaipėdos rajono savivaldybės Strateginio veiklos plano „Žinių visuomenės plėtros programoje “ priemonėje 2.1.2 „Švietimo įstaigoms autobusų pirkimas“ 2022 metams numatytas 90 tūkst. eurų finansavimas. Savivaldybė, kaip ne kartą darydavo ankstesniaisiais metais, planavo mokyklinius autobusus įsigyti prisijungdama prie Švietimo, mokslo ir sporto ministerijos organizuojamo mokyklinių autobusų pirkimo. Mokyklų vadovų pasitarime metų pradžioje buvo aptartas klausimas dėl naujų mokyklinių autobusų įsigijimo įstaigoms, kuriose situacija dėl naudojamų autobusų būklės yra blogiausia. Buvo sutarta, kad pirmiausia pakeisti po vieną naudojamą autobusą reikia Priekulės Ievos Simonaitytės gimnazijoje ir Endriejavo pagrindinėje mokykloje.

Deja, balandžio mėn. pabaigoje iš Švietimo, mokslo ir sporto ministerijos Viešųjų pirkimų skyriaus buvo gautas atsakymas, kad šiemet nei Švietimo, mokslo ir sporto ministerija, nei Nacionalinė švietimo agentūra mokyklinių autobusų pirkimo nevykdys. Atsižvelgiant į pasikeitusią situaciją dėl autobusų pirkimo ir pagrįsto siekio įsigyti didesnius nei 19 vietų mokyklinius autobusus, prašoma leisti Priekulės Ievos Simonaitytės gimnazijai ir Švietimo centrui įsigyti didesnius autobusus (27–30 vietų). Didesni autobusai leistų geriau organizuoti mokinių vežiojimą į mokyklas, edukacinius renginius, baseiną. Švietimo centro įsigytas autobusas sudarytų galimybę Gargždų, aplinkinių mokyklų visiems atskirų klasių mokiniams (pastaba: vien Gargždų bendrojo ugdymo mokyklose šiais mokslo metais yra 98 klasės, kuriose mokinių skaičius yra didesnis nei 20) vykti į išvykas, ekskursijas. Prie Švietimo centro veikiančio „Trečiojo amžiaus“ universiteto lankytojams, rajono pedagogams taip būtų sudarytos geresnės sąlygos jų poreikių tenkinimui vykstant į tolimesnes išvykas. Su Endriejavo pagrindine mokykla yra suderinta, kad Švietimo centrui įsigijus naują autobusą jų turimas 2017 metų gamybos autobusas būtų perduotas šiai mokyklai.

**2. Kuo vadovaujantis parengtas projektas?**

Teikiamu sprendimo projektu siekiama pakeisti Priekulės Ievos Simonaitytės gimnazijos 2004 metų gamybos mokyklinį autobusą nauju, įsigyjant labiau mokyklos poreikius tenkinantį didesnį autobusą. Įsigijus naują autobusą Švietimo centrui, o dabar naudojamą perdavus Endriejavo mokyklai, būtų išspręsta šios mokyklos mokinių vežiojimo problema. Endriejavo mokyklos vienas iš naudojamų mokyklinių autobusų yra labai prastos techninės būklės.

**3. Kaip šiuo metu yra teisiškai reglamentuojami projekte aptariami klausimai:**

Lietuvos Respublikos Vyriausybės 1998 m. lapkričio 17 d. nutarimo Nr. 1341 (2018 m. gruodžio 19 d. Nr. 1332 redakcija) „Dėl tarnybinių lengvųjų automobilių biudžetinėse įstaigose“ 5.2.1. papunktyje nustatyta, kad savivaldybės biudžetinė įstaiga tarnybinį automobilį gali įsigyti/nuomotis tik priėmus Savivaldybės tarybos sprendimą.

**4. Kokių rezultatų yra laukiama:**

Bus sudarytos galimybės švietimo įstaigoms geriau organizuoti mokinių vežiojimą (pvz. Priekulės Ievos Simonaitytės gimnazijoje kai kuriais maršrutais pakaks važiuoti vienam autobusui, o ne dviem, kaip vyksta tai dabar). Esant poreikiui Švietimo centro didesniu autobusu galės naudotis ne tik švietimo, bet ir kitos savivaldybės biudžetinės įstaigos.

**5. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Neigiamų pasekmių nenumatoma.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Nėra.

**7. Projekto rengimo metu gauti specialistų vertinimai ir išvados. Ekonominiai apskaičiavimai:**

Nėra

**8. Sprendimo įgyvendinimui reikalingos lėšos.**

Klaipėdos rajono savivaldybės tarybos 2022 m. gegužės mėnesio posėdyje, tikslinant Strateginio veiklos plano programas, „Žinių visuomenės plėtros programoje“ priemonės 2.1.2 „Švietimo įstaigoms autobusų įsigijimas“ vykdymui vietoj dabar numatytų 90 tūkst. eurų numatoma 240 tūkst. eurų, kurie paskirstomi po 120 tūkst. eurų Priekulės Ievos Simonaitytės gimnazijai ir Švietimo centrui.

**9. Kiti, autoriaus nuomone, reikalingi pagrindimai ir paaiškinimai.**

Nėra.

Švietimo ir sporto skyriaus vedėjas Algirdas Petravičius